ทำให้ไข่ลงไปอยู่ในขวดโดยใช้ไม้ขีด ต้มไข่ ทำให้ไข่ลงไปอยู่ในขวดโดยใช้เทียน
วางขวดแก้วตั้งตรงให้ปากขวดอยู่ด้านบนตามปกติ นี่คือตำแหน่งเตรียมพร้อมก่อนเอาไข่ใส่ขวด  ต้องใช้ขวดแก้วเท่านั้น ถ้าใช้ขวดพลาสติก (หรือขวดที่ทำจากวัสดุอื่นนอกจากแก้ว) จะเป็นอันตรายได้ ปากขวดต้องแคบ แต่ยังมีขนาดอย่างน้อย 1/2 ของเส้นผ่านศูนย์กลางของไข่ (เช่น ขวดนม) จุดไม้ขีด 3 ก้าน ขั้นตอนนี้ต้องระวังมาก ให้ค่อยๆ หย่อนไม้ขีดลงไปในขวด แล้วรอ 1 - 2 วินาที รีบเอาไข่มาอุดปากขวด ให้ด้านที่กว้างกว่าอยู่ด้านบน อย่ารอนานเกินไปกว่าจะเอาไข่มาใส่ขวด ไม่งั้นไม้ขีดจะดับซะก่อน ทีนี้ก็ไม่สำเร็จ พอไม้ขีดดับไปแล้ว ไข่จะค่อยๆ ถูกดูด ไหลลงไปในขวด เท่านี้ก็เอาไปอวดเพื่อนๆ ได้แล้วว่าคุณเสกไข่เข้าไปอยู่ในขวดได้ เติมน้ำในหม้อแล้วเอาไข่ใส่ลงไป ให้ใช้น้ำอุ่น จะต้มไข่ได้สุกเร็วยิ่งขึ้น อาจจะต้มทีละหลายๆ ฟอง เผื่อครั้งแรกผิดพลาด หรือใครอยากลองทำหลายๆ รอบ ยกหม้อขึ้นตั้งไฟแรงปานกลาง น้ำเดือดแล้วให้ทิ้งไว้ประมาณ 20 นาที เทน้ำทิ้งในอ่างล้างจาน ระวังอย่าให้น้ำลวกมือ จากนั้นเอาไข่ใส่น้ำเย็นแล้วปอกเปลือก ถ้าอยากให้ปอกง่ายๆ ก็ตอกไข่ที่ขอบเคาน์เตอร์ซะหน่อยให้พอมีรอยแตก ให้ใช้เทียนเล็กๆ แบบที่จุดเค้กวันเกิดสัก 2 - 3 แท่ง เอามาปักที่ด้านแคบของไข่ต้มสุกที่ปอกแล้ว ต้องปักให้แน่น แต่อย่าลึกเกินไปจนไข่แตกออกจากกัน ค่อยๆ จุดเทียน (ถ้าหนูๆ น้องๆ อ่านอยู่ บอกให้ผู้ใหญ่ช่วยจุดให้นะจ๊ะ) เทียนจะติดอย่างรวดเร็ว หยิบขวดมาแล้วเอาไข่ด้านที่มีเทียนใส่เข้าไปในขวด ระวังอย่ารีบดันไข่เข้าไปจนปิดปากขวดใน 2 - 3 วินาทีแรก ให้รอจนอากาศในขวดร้อนขึ้นจากเปลวเทียนซะก่อน พอผ่านไปได้ 1 - 2 วินาที ก็ค่อยๆ ขยับจนไข่อัดเข้าไปที่ปากขวด เทียนอาจจะดับในทันที แต่เดี๋ยวไข่จะถูกดูดเข้าไปในขวดเอง ที่ไข่ถูกดูดลงขวดแคบๆ ไปได้เพราะพอไม้ขีดไฟถูกจุด อากาศในขวดจะร้อนขึ้น จนเกิดไอน้ำ (หยดน้ำ) จากปฏิกิริยาเผาไหม้ ทำให้อากาศในขวดขยายตัว และบางส่วนดันออกนอกขวด  พอมีไข่มาอุดปากขวด ไม้ขีดไฟจะขาดออกซิเจนจนดับไปอย่างรวดเร็ว พออากาศในขวดเย็นลง มวลอากาศในขวดจะลดลงเพราะไอน้ำควบแน่น (จะมี "ฝ้า" ในขวดตอนไม้ขีดดับไป) และความเย็นจากอากาศแห้งๆ พอมวลอากาศลดลง ทำให้แรงดันที่พยุงไข่ไว้ลดลงตาม แต่ความกดอากาศนอกขวดไม่เปลี่ยนแปลง เกิดความแตกต่างกันระหว่างข้างในกับข้างนอก ไข่เลยบิดตัว ชนะแรงเสียดทานของคอขวด จนถูกดูดเข้ามาในขวดได้
เตรียมขวด. จุดไม้ขีด. วางไข่ที่ปากขวด. รอชมไข่ค่อยๆ ถูกดูดลงขวดไป. เอาไข่ใส่น้ำในหม้อ. ต้มน้ำ. ปอกไข่. ปักเทียนที่ด้านหนึ่งของไข่. จุดเทียน. คว่ำเทียนใส่เข้าไปในปากขวด. รอชมไข่ค่อยๆ ไหลเข้าไปในขวด. โชว์เพื่อนหน่อยว่าทำยังไง.
https://www.wikihow.com/Get-an-Egg-Into-a-Bottle https://www.wikihow.com/Get-an-Egg-Into-a-Bottle https://www.wikihow.com/Get-an-Egg-Into-a-Bottle
Putting the Egg in the Bottle Using Matches Boiling an Egg Putting the Egg in the Bottle Using Candles